**Proiect**

**PARLAMENTUL REPUBLICII MOLDOVA**

L E G E

pentru modificarea și completarea unor acte legislative

Parlamentul adoptă prezenta lege organică.

Art.I. Legea nr.273-XIII din 9 noiembrie 1994 privind actele de identitate din sistemul naţional de paşapoarte (Monitorul Oficial al Republicii Moldova, 1995, nr.9, art.89), cu modificările și completările ulterioare, se completează după cum urmează:

1. După articolul 2 se completează cu articolele 21, 22 şi 23 cu următorul conţinut:

„Articolul 21 Temeiul eliberării paşaportului şi a documentului de călătorie

(1) Temei pentru eliberarea paşaportului cetăţenilor Republicii Moldova, a documentului de călătorie apatrizilor domiciliaţi în Republica Moldova este cererea lor sau a reprezentanţilor lor legali, depusă în modul stabilit.

(2) Temei pentru eliberarea documentului de călătorie refugiaţilor şi beneficiarilor de protecţie umanitară este cererea lor sau a reprezentanţilor lor legali, depusă în modul stabilit, cu prezentarea copiei de pe decizia Direcţiei refugiaţi a Biroului migraţie şi azil al Ministerului Afacerilor Interne, împuternicite cu acordarea statutului de refugiat sau protecţiei umanitare.

Articolul 22 Depunerea cererii

1. Cererea privind eliberarea paşaportului sau a documentului de călătorie se depune la organele competente în modul stabilit de Guvern.
2. Cererea privind eliberarea paşaportului sau a documentului de călătorie este examinată în termen de pînă la o lună. La adresarea solicitantului, cererea poate fi soluționată și în alt termen decît cel de o lună.
3. Copiilor în vîrstă de pînă la 18 ani şi persoanelor declarate incapabile de către instanţa de judecată li se eliberează paşapoarte în temeiul cererii unuia dintre reprezentanţii lor legali.
4. Copiii în vîrstă de 10-18 ani care pleacă să se domicilieze în străinătate îşi prezintă consimţămîntul exprimat prin declaraţie, în care semnătura lor se legalizează notarial.
5. Prevederile alineatelor (2) şi (3) nu se aplică persoanelor care au încheiat o căsătorie legală pînă la atingerea vîrstei de 18 ani.

Articolul 23 Examinarea cererii

1. Cererea privind eliberarea paşaportului sau a documentului de călătorie este examinată în termen de pînă la o lună. La adresarea solicitantului, cererea poate fi soluționată și în alt termen decît cel de o lună.
2. Decizia privind refuzul eliberării pașaportului sau a documentului de călătorie se comunică în scris solicitantului în termen de 3 zile de la data emiterii.
3. Decizia privind refuzul eliberării pașaportului sau a documentului de călătorie poate fi contestată în instanța de contencios administrativ.”
4. După Capitolul III se completează cu Capitolul III1 cu următorul conţinut: „Capitolul III1
REFUZUL ELIBERĂRII PAŞAPORTULUI, ŞI A DOCUMENTULUI DE CĂLĂTORIE

Articolul 61. Refuzul eliberării paşaportului şi a documentului de călătorie

(1) Se refuză eliberarea paşaportului şi a documentului de călătorie sau prelungirea termenului de valabilitate a acestuia dacă solicitantul:

1. prezintă pericol pentru securitatea naţională;
2. a comis crime contra umanităţii;
3. execută pedeapsă în temeiul sentinţei instanţei de judecată sau este tras la răspundere penală;
4. a încălcat regulile de import-export şi de tranzitare a substanţelor şi obiectelor la care sînt stabilite restricţii;
5. satisface serviciul în formaţiuni armate străine sau de mercenari;
6. a comunicat cu premeditate informaţii false despre sine;
7. are obligaţiuni patrimoniale faţă de stat, de persoane fizice şi juridice, conform hotărîrii instanţei de judecată.

(2) Decizia privind refuzul eliberării pașaportului sau a documentului de călătorie se comunică în scris solicitantului în termen de 3 zile de la data emiterii.

(3) Decizia privind refuzul eliberării pașaportului sau a documentului de călătorie poate fi contestată în instanța de contencios administrativ.”

**Art.II.** Legea cetățeniei Republicii Moldova nr.1024-XIV din 2 iunie 2000, (Monitorul Oficial al Republicii Moldova nr.98-101/709 din 10 august 2000, republicat Monitorul Oficial al Republicii Moldova, ediție specială din 9 decembrie 2005), se modifică după cum urmează:

La articolul 24 alineatul (4), cuvintele „cu excepția cazurilor prevăzute la alin.(1) lit.a)-e) și alin.(2).” se exclud.

**Art.III.**

Guvernul, în termen de 3 luni:

(1) va prezenta Parlamentului propuneri pentru aducerea legislaţiei în vigoare în concordanţă cu prezenta lege;

(2) va aduce actele sale normative în concordanţă cu prezenta lege.

**Președintele Parlamentului**